stanford-oval/wikipedia huggingface dataset:
קירסטן פליפקנס
ביוגרפיה

פליפקנס נולדה בגיל שבבלגיה. היא החלה לשחק טניס והצליחה בנערותה כשזכתה בווימבלדון לנוער ובאליפות ארצות הברית הפתוחה לנוער בשנת 2003. בשנה זו החלה פליפקנס את הקריירה המקצועית שלה. בשנת 2012 הייתה נתונה לסכנת חיים בעקבות קרישת דם בגופה.
2008

בשנה זו השתתפה פליפקנס בעיקר בטורנירים מסבב ה-ITF. בטורנירים אלה הישגיה הבולטים היו: זכייה בטורניר בגרמניה עם ניצחון על סנדרה זהלובה. הגעה לגמר טורניר בספרד. ניצחון טורניר בבלגיה כשבגמר גברה על קרוליין מאס וזכייה בטורניר בצרפת עם ניצחון על סטפני פורטץ.
2009

באליפות אוסטרליה הפתוחה ניצחה בסיבוב הראשון את רוזנה דה לוס ריוס לפני שהפסידה בסיבוב השני לילנה יאנקוביץ'. בממפיס הפסידה כבר בסיבוב הראשון. היא הגיעה עד הגמר של טורניר ה-ITF בגרמניה. באליפות צרפת הפתוחה ניצחה בסיבוב הראשון את סטפני פורץ לפני שהפסידה בסיבוב השני למדורגת 20 דומיניקה ציבולקובה. בטורניר דן בוש עברה את המוקדמות והפסידה בסיבוב הראשון לקתרינה בונדרנקו. בווימבלדון השיגה את הישגה הגדול בקריירה עד כה והגיעה עד הסיבוב השלישי לפני שהפסידה למדורגת 1 דינארה סאפינה. היא המשיכה במומנטום החיובי וניצחה בטורניר ITF בבלגיה. באליפות ארצות הברית הפתוחה הגיעה עד הסיבוב השלישי והפסידה לקים קלייסטרס שגם ניצחה בטורניר. בטורניר לוקסמבורג השיגה את רבע הגמר הראשון שלה בסבב ה-WTA והפסידה לבת ארצה ינינה וויקמאייר.
2010

פליפקנס פתחה את השנה בטורניר הוברט. היא הגיעה עד רבע הגמר והפסידה לשרה אראני. באליפות אוסטרליה הפתוחה הפסידה בסיבוב הראשון לז'וסטין הנין. בדובאי ניצחה בסיבוב הראשון את טימאה בשינסקי ובסיבוב השני הפסידה לורה זבונרבה. באינדיאן וולס הגיעה עד הסיבוב השלישי והפסידה לאלנה דמנטייבה. באליפות צרפת הפתוחה ניצחה בסיבוב הראשון את אימי מוריטה והפסידה בסיבוב השני למריה שארפובה. בדן בוש הגיעה עד חצי הגמר כשבשמינית הגמר ניצחה את המדורגת 3 בטורניר, מריה קירילנקו. בחצי הגמר הפסידה לאנדריאה פטקוביץ'. בווימבלדון ניצחה בסיבוב הראשון את סטפני דובואה לפני שהפסידה פעם נוספת לבת ארצה שדורגה 15 בטורניר, ינינה וויקמאייר. באליפות ארצות הברית הפתוחה הפסידה פליפקנס כבר בסיבוב הראשון לפטי שניידר. בסיאול ניצחה את בוג'נה יובנובסקי ואת המדורגת 6 בטורניר, ירוסלבה שבדובה לפני שהפסידה למדורגת 1 בטורניר, נדיה פטרובה. היא סיימה את השנה בטורניר לוקסמבורג והגיעה עד רבע הגמר שם הפסידה לרוברטה וינצ'י.
2011

פליפקנס פתחה את השנה לא טוב והפסידה בסיבוב הראשון של אליפות אוסטרליה הפתוחה לאנסטסיה פבליוצ'נקובה. באינדיאן וולס הצליחה לעבור את המוקדמות אבל הפסידה בסיבוב הראשון ללוסי הרדצ'קה. גם במיאמי לא הצליחה והפסידה במוקדמות לג'יימי המפטון. היא הגיעה לגמר טורניר ITF והפסידה לפטרה סטקובסקה. היא הגיעה עד חצי הגמר של טורניר פאס שבמרוקו ושם הפסידה לסימונה האלפ. בשאר עונת החימר לא הצליחה ובאליפות צרפת הפתוחה הפסידה בסיבוב הראשון ללוסי ספרובה. בטורניר בירגינהאם הגיעה עד הסיבוב השני והפסידה לסבין ליזיקי. בווימבלדון הפסידה בסיבוב הראשון לפנג שוואי. משחקה הבא היה באליפות ארצות הברית הפתוחה שם הפסידה בסיבוב הראשון של המוקדמות ליוליה בייגלזמיר.
2012

באוסטרליה הגיעה עד הסיבוב האחרון של המוקדמות והפסידה לג'יימי המפטון. היא הגיעה לגמר טורניר ITF ברבאט. היא הגיעה לעוד גמר במוסקבה שם הפסידה לאניקה בק. היא נחלה הצלחה גדולה כשהשתתפה בטורניר דן בוש, עברה את המוקדמות ונחלה ניצחונות גדולים על: המדורגת 20 בעולם באותה עת רוברטה וינצ'י. היא גם חוללה סנסציה כשהדיחה בסיבוב הראשון את המדורגת 1 בטורניר ו-5 בעולם, סמנתה סטוסור לפני שהפסידה בחצי הגמר לנדיה פטרובה שגם זכתה בטורניר. לאחר מכן, היא ניצחה בטורניר ITF בהולנד עם ניצחון בגמר על ארוון רזאי. היא ניצחה בעוד טורניר מסוג זה בבלגיה עם ניצחון על מירטייל גורגס. באליפות ארצות הברית הפתוחה עברה את המוקדמות וניצחה גם כן את הסיבוב הראשון לפני שהפסידה לפיינליסטית אותה שנה והמדורגת 1 בעולם באותה תקופה, ויקטוריה אזרנקה. לאחר מכן זכתה פליפקנס בתואר הראשון שלה, בקוובק. בסיבוב הראשון ניצחה את המדורגת 1 בטורניר, דומיניקה ציבולקובה. בחצי הגמר ניצחה את המדורגת 3 בטורניר, מונה בארת'ל. היא הצליחה גם בטורניר לינץ באוסטריה והגיעה עד חצי הגמר תוך כדי שהיא מנצחת את אנה איבנוביץ', המדורגת 2 בטורניר ומפסידה בחצי הגמר ליוליה גורגס. היא סיימה את השנה בטורניר לוקסמבורג והפסידה בסיבוב השני לדניאלה האנטוחובה.
2013

היא פתחה את השנה בטורניר אוקלנד והגיעה עד רבע הגמר שם הפסידה לבת ארצה ינינה וויקמאייר. בהובארט הגיעה עד חצי הגמר והפסידה למונה בארת'ל. באליפות אוסטרליה הפתוחה השיגה את הישגה הגדול בקריירה באותה העת כשהגיעה עד שמינית הגמר שם הפסידה למריה שארפובה. היא השתתפה בטורניר ממפיס בו דורגה 1 בטורניר וניצחה את שחר פאר ולסיה טסורנקו לפני שהפסידה ברבע הגמר למגדלנה ריבריקובה. באינדיאן וולס הגיעה עד הסיבוב השלישי והפסידה לוויקטוריה אזרנקה. במיאמי הגיעה עד רבע הגמר תוך כדי ניצחון בסיבוב השלישי על המדורגת 7 בעולם, פטרה קביטובה. ברבע הגמר הייתה קרובה מאוד לניצחון על המדורגת 4 בעולם, אגניישקה רדוונסקה אך לבסוף הפסידה. במדריד הפסידה בסיבוב השני לירוסלבה שבדובה. גם ברומא ובבריסל לא הצליחה ובאליפות צרפת הפתוחה ניצחה בסיבוב הראשון את פלאביה פנטה אבל בסיבוב השני הפסידה לפרנצ'סקה סקיאבונה. בדן בוש הצליחה כשהגיעה עד הגמר והפסידה לסימונה האלפ. בווימבלדון השיגה את השיגה הגדול בקריירה והגיעה לחצי הגמר. ברבע הגמר אף ניצחה את אלופת 2011, פטרה קביטובה. בחצי הגמר הפסידה למריון ברטולי שהמשיכה וזכתה באליפות. בטורניר טורונטו ניצחה את ונוס ויליאמס ואת קיקי ברטנס לפני שהפסידה למדורגת 1 בעולם, סרינה ויליאמס. בסינסינטי הפסידה כבר בסיבוב הראשון לאלנה וסנינה. באליפות ארצות הברית הפתוחה הפסידה בסיבוב הראשון לוונוס ויליאמס. בקוובק הפסידה לפולונה הרצוג ובטוקיו גם כן לא הצליחה והפסידה כבר בסיבוב השני למגדלנה ריבריקובה. בטורניר בייג'ינג הפסידה בסיבוב הראשון למדורגת 6 בעולם, שרה אראני.
מאמן

המאמנת של פליפקנס היא שחקנית העבר ובת ארצה של פליפקנס קים קלייסטרס אשר זכתה ב-4 גראנד סלאמים ודורגה במשך תקופה ארוכה 1 בעולם. קלייסטרס החלה לאמן את פליפקנס חודש בלבד אחרי פרישתה של קלייסטרס מהטניס המקצועי.
תוארי WTA בקריירה

| מס>  | תאריך | טורניר | משטח | יריב בגמר | תוצאה |
| --- | --- | --- | --- | --- | --- |
| 1. | 10 בספטמבר 2012 | קוובק, קנדה | קשה | צ'כיה לוסי הרדצ'קה | 7-5 6-1 |

קירסטן פליפקנס, 2013
קמילה מורון

| --- | --- |

 לידה:  16 ביוני 1997 (בת 27) לוס אנג'לס, ארצות הברית 
 מדינה:  ארצות הברית 
 תקופת הפעילות:  מ-2013 
 מקום לימודים:  תיכון בוורלי הילס 
 בן או בת זוג:  לאונרדו דיקפריו (2017–2022) 
 פרופיל ב-IMDb
 
קמילה רבקה מורון פולק (באנגלית: Camila Rebeca Morrone Polak; נולדה ב-16 ביוני 1997) היא דוגמנית ושחקנית אמריקאית.
ביוגרפיה

מורון נולדה בלוס אנג'לס, קליפורניה,  לשחקנים והדוגמנים הארגנטינאים מקסימו מורון ולוסילה פולק. הם עברו ללוס אנג'לס זמן קצר לפני לידתה של מורון, והתגרשו ב-2006. לאמה של קמילה, לוסילה, הייתה מערכת יחסים עם השחקן אל פצ'ינו במשך שנים רבות, וזו הסיבה שקמילה עדיין מחשיבה אותו לאביה החורג. מצד אמה, היא נכדתו של עורך הדין והפוליטיקאי הארגנטינאי פדריקו פולק (ספ') ואחייניתה של הפתולוגית הארגנטינאית-בריטית ג'וליה פולק (אנ').
מורון סיימה את בית הספר התיכון בבוורלי הילס (אנ') בשנת 2015.
קריירה > דוגמנות

היא החלה את דרכה כדוגמנית והופיעה בעמוד השער של המהדורה הטורקית של מגזין האופנה ווג בשנת 2016. היא עשתה את הופעת הבכורה שלה על מסלול בדוגמנות בתצוגת האופנה לקולקציית מוסקינו לשנת 2017.
קריירה > משחק

בשנת 2015 מורון לוהקה לסרטו של ג'יימס פרנקו, "בוקובסקי", אך נכון ל-2024 הוא טרם יצא לבתי הקולנוע.
בשנת 2018, היא שיחקה בסרט הפעולה "משאלת מוות", ושיחקה בתפקיד ראשי בסרט בבימוי של אוגוסטין פריצל, "Never Goin' Back". הסרט הוקרן בבכורה בפסטיבל סאנדנס באותה שנה ויצא לאקרנים על ידי אולפני A24.
בשנת 2023 כיכבה מורון בתפקיד קמילה דאן במיני-סדרה של פריים וידאו, "דייזי ג'ונס והסיקס". עבור תפקידה הייתה מורון מועמדת לפרס אמי לבידור בפריים טיים לשחקנית משנה במיני-סדרה או בסרט טלוויזיה (אנ') לשנת 2024.
ב-18 באוקטובר 2019, מורון קיבלה את פרס הכוכב העולה בפסטיבל הסרטים הבינלאומי בסן דייגו.
חיים אישיים

מורון הייתה במערכת יחסים עם השחקן לאונרדו דיקפריו במשך חמש שנים עד 2022.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2018 | Never Goin' Back | ג'סי |  |
| 2018 | משאלת מוות | ג'ורדן קרסי |  |
| 2019 | Mickey and the Bear | מיקי פק |  |
| 2020 | איזה מין נוער (אנ') | רובי ריצ'מן |  |
| 2023 | Gonzo Girl | אלי רוסו |  |
| 2024 | Marmalade | מרמלדה |  |
| TBA | Bukowski |  |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2023 | דייזי ג'ונס והסיקס | קמילה דאן | תפקיד ראשי; 10 פרקים  מועמדת פרס אמי לבידור בפריים טיים לשחקנית משנה במיני-סדרה או בסרט טלוויזיה (אנ') (2024) |
| 2025 | מנהל הלילה |  | תפקיד מרכזי בעונה השנייה |
הערות שוליים

↑  "¿Quién es la nueva novia de DiCaprio?" (בספרדית). Mexico City, Mexico: El Universal. 6 באוגוסט 2018. {{cite web}}:  (עזרה)
↑  "Instagram slide 3". אורכב מ-המקור ב-2021-12-24.
↑  Rachel Handler, Camila Morrone Is Not Reading Your Negative Comments on Instagram, Vulture, ‏NaN בundefined NaN
↑  Bailey, Alyssa (3 ביוני 2021). "Camila Morrone Smolders in Fall Styles for Vogue Turkey". Elle Canada. נבדק ב-2022-03-19. {{cite web}}:  (עזרה)
↑  Medina, Marcy (2016-06-11). "Moschino's Spring and Resort 2017 Show Brings More Color to L.A. Scene". WWD (באנגלית). נבדק ב-2022-01-18.
↑  N'Duka, Amanda (7 באוקטובר 2016). "Eli Roth's 'Death Wish' Adds Kimberly Elise and Camilla Morrone". Deadline Hollywood. נבדק ב-18 באוקטובר 2016. {{cite news}}:  (עזרה)
↑  "Never Goin' Back". Sundance Film Festival. The Sundance Institute. נבדק ב-6 באפריל 2018. {{cite web}}:  (עזרה)
↑  "2018 Sundance Film Festival: Feature Films Announced". Sundance Film Festival. The Sundance Institute. 29 בנובמבר 2017. נבדק ב-6 באפריל 2018. {{cite web}}:  (עזרה)
↑  "Night Of The Stars Tribute". San Diego International Film Festival. 2019-09-18. אורכב מ-המקור ב-18 בספטמבר 2019. נבדק ב-2019-09-18. {{cite web}}:  (עזרה)
↑  Walsh, Savannah; Bailey, Alyssa (2021-06-02). "All About Camila Morrone, Leonardo DiCaprio's Girlfriend of Over 3 Years". ELLE (באנגלית). נבדק ב-2021-06-15.
↑  Sanchez, Chelsey (2021-01-03). "Leonardo DiCaprio & Camila Morrone Surprised Shoppers on New Year's Eve". Harper's BAZAAR (באנגלית). נבדק ב-2021-06-15.
↑  VanHoose, Benjamin (30 באוגוסט 2022). "Leonardo DiCaprio and Camila Morrone Break Up After More Than 5 Years Together: Sources". People (באנגלית). נבדק ב-2022-08-31. Leonardo DiCaprio and Camila Morrone have ended their relationship, sources tell PEOPLE. {{cite web}}:  (עזרה)
| --- | --- |
בקרת זהויות :  BnF: cb17917370k (data)  ISNI: 0000 0004 9336 9412  LCCN: no2020123141  NKC: xx0240935  SUDOC: 249036169  VIAF: 3624157282927503640000   WorldCat (עם VIAF): 3624157282927503640000
קורי טיילור

| --- | --- |

 לידה:  8 בדצמבר 1973 (בן 50) דה מוין, ארצות הברית 
 שם במה:  8 
 מוקד פעילות:  ארצות הברית 
 תקופת הפעילות:  מ-1990 
 מקום לימודים:  Waterloo East High School 
 סוגה:  נו-מטאל, מטאל אלטרנטיבי, גרוב מטאל 
 סוג קול:  בריטון 
 שפה מועדפת:  אנגלית 
 כלי נגינה:  גיטרה חשמלית, גיטרה 
 חברת תקליטים:  Roadrunner Records 
 צאצאים:  גריפין טיילור 
 www.thecoreytaylor.com
 פרופיל ב-IMDb
 
טיילור בהופעה עם סליפנוט
קורי טוד טיילור (באנגלית: Corey Todd Taylor; נולד ב-8 בדצמבר 1973) המוכר גם במספרו #8, הוא זמר אמריקאי, הידוע כסולן הלהקות סליפנוט ו-Stone Sour.
לטיילור קול בָּרִיטוֹנִי. הוא מתאפיין בשירת הסקרים (Scream) המעורבת שלו.
חייו האישיים

טיילור נולד בדה מוין, איווה, כבכור מבין שלושה ילדים. הוא גדל בבית אמו, בווטרלו, איווה, ולא הכיר את אביו עד סביבות גיל 30. בנעוריו עבר לגור בבית סבתו. בילדותו למשפחתו לא היה כסף וקורי לבש את המכנסיים של בת דודתו. קורי נאנס בגיל 10 על ידי השכן בן ה 16 שלו, בגיל זה גם התחיל לעשן, ובגיל 11 להשתמש בסמים. בגיל 15 התנסה בפעם הראשונה בקוקאין ובבוקר שלמחר מצא את עצמו בתוך הזבל וגילה שחבריו חשבו שהוא מת וזרקו אותו לזבל. הוא התאהב במישהי בסביבות גיל 17 וכאשר הוא נפתח אליה לראשונה היא החליטה שזה יותר מדי ממה שהיא יכולה להתמודד איתו ועזבה אותו, יום לאחר מכן קורי ניסה להתאבד, אך האמא של החברה שלו עברה ליד ביתו והחליטה לבדוק מה שלומו, היא לקחה אותו לבית החולים. בנערותו, טיילור היה חבר בלהקה מקומית בדה מוין - Stone Sour, שאותה הוא ייסד ב-1992 וחזר אליה ביחד עם הגיטריסט המוביל ג'יימס רוט, בזמן התחדשות הלהקה ב-2002.
לטיילור יש בן, גריפין פארקר טיילור (נולד ב-17 בספטמבר 2002) מאשתו לשעבר (ארוסתו דאז) סקרלט סטון. לשני ההורים יש קעקועים תואמים של גריפין לסמל את הלידה של בנם (פירוש שמו), שנעשו זמן קצר לאחר לידתו. טיילור וסטון נישאו במרץ 2004, והתגרשו חמש שנים לאחר מכן. בנובמבר 2009, טיילור נישא לסטפני לובי.
קריירה מוזיקלית

לפני שהצטרף לסליפנוט, טיילור עבד בחנות מין בדה מוין. ב-1997 חברי הלהקה מיק תומסון, ג'ואי ג'ורדיסון ושון קראהאן ניגשו אליו, וביקשו ממנו להצטרף לסליפנוט כסולן. זמן קצר אחרי כן, טיילור הצטרף לסליפנוט, משאיר את Stone Sour בפער- עד להתחדשות הלהקה, שלוש שנים מאוחר יותר. טיילור החליף את מקומו של הסולן המקורי, אנדרס קולספני (Anders Colsefni), שהורד בדרגה לסולן רקע. כאשר טיילור החליף את מקומו של אנדרס, אנדרס לא היה נחוץ ללהקה והיה מתוסכל ולכן עזב את הלהקה זמן קצר אחרי שטיילור הצטרף.
העבודה העיקרית של טיילור עם הלהקה החלה ב-1998, כאשר סליפנוט הקליטה דמו, בהכוונתו של המפיק רוס רובינסון, ועסקה עם חברת ההקלטה Roadrunner Records.
בשנת 2000 הגיטריסט המקורי של Stone Sour, ג'וש רנד, פנה אל טיילור עם שירים שרנד עבד עליהם באותה תקופה. טיילור היה מעוניין בהקמה מחודשת של ההרכב, ובסופו של דבר הם היו מוכנים להפיק מערך הדומה לStone Sour המקורי.
בזמן שסליפנוט טיילו, טיילור ורנד עבדו ביחד במשך שנה וחצי על כתיבת שירים, עד שהם ראו את השירים שלהם כמספיק חזקים להפקה. כשעבדו תחת "פרויקט X", הקליטו Stone Sour דמו בשנת 2000. פרויקט X הוחלף זמן קצר אחר כך ל-"סופר אגו" (SuperEgo), ומאז הלהקה הקליטה את הדמו Click Here to Exit. לקראת סוף שנת 2000 ההרכב נאלץ שוב לעצור את תוכניותיו בגלל התחייבויותיהם של טיילור ורוט לסליפנוט, וההקלטה איווה (Iowa).
ב-2002 הלהקה עבדה תחת שמה המקורי Stone Sour, ובאוגוסט 27, 2002, יצא אלבום הבכורה של הלהקה שנקרא Stone Sour.
בזמן שטיילור "השאיל" ללהקה את כישורי השירה שלו, הוא גם ניגן בגיטרה בארבעה משירי הלהקה שהוקלטו, "Sillyworld", "Through Glass", "Zzyzx Rd." ושיר הבונוס מ-Come What(ever) May, "Wicked Game", שלא לדבר על השיר "Bother", שיר שהופיע בשנת 2002 בפסקול של "ספיידרמן", שתייג רק אותו בתור המבצע. כמה מהשירים המוזכרים הוא מנגן לעיתים קרובות בהופעות חיות ובסולואים באתנחתות בהופעותיהם.
טיילור הופיע כאורח בכמה אלבומים, ביניהם הפרויקט ROADRUNNER UNITED- The All Star Sessions, שם תרם את קולו לשיר "The Rich Man". הוא גם הופיע עם Audacious P, להקת קאברים ל- Tenacious D שכללה אותו לצד הגיטריסט המקורי של סליפנוט- ג'וש בריינארד.
בנוסף, תוכנן כי טיילור יתרום את קולו לכל שירי אלבום של אנתרקס אך כתוצאה מקונפליקטים הוא תרם את קולו רק לחלק מהשירים. הוא גם התארח כסולן בשיר "I'm Not Jesus" של אפוקליפטיקה (Apocalyptica) וגם בשיר "A Different world" של להקת Korn.
דיסקוגרפיה > סליפנוט (Slipknot)

1999: Slipknot
2001: Iowa
2004: Vol. 3: (The Subliminal Verses)
2005: 9.0 Live
2008: All Hope Is Gone
2014: .5: The Gray Chapter
2019: We Are Not Your Kind
2022: The End, So Far
דיסקוגרפיה > Stone Sour

2002: Stone Sour
2006: Come What(ever) May
2007: Live in Moscow
2010: Audio Secrecy
2012: House of Gold & Bones, Pt. 1
2013: House of Gold & Bones, Pt. 2
2017: Hydrograd
דיסקוגרפיה > אלבומי סולו

2020: CMFT
2022: CMFB …Sides
2023: CMF2
2024: CMF2B… or Not 2B
דיסקוגרפיה > הופעות אחרות

2000: Strait Up (Snot)
2000: Primitive (Soulfly)
2001: Uncivilization (Biohazard)
2002: Rise Above: 24 Black Flag Songs to Benefit the West Memphis Three (Rollins Band)
2004: New Found Power (Damageplan)
2005: The All-Star Sessions (Roadrunner United)
2006: III - (Facecage) (Producer)
2007: Worlds Collide (Apocalyptica)
2007: Systematic Chaos (Dream Theater)
2008: Redemption (Walls of Jericho) (Producer)
2008: Tenth studio album (Anthrax)
2008: Third studio album (Zeromind)
2009: IV - (Facecage) (מפיק)
פילמוגרפיה

1999: Welcome to Our Neighborhood
2002: Disasterpieces
2002: Rollerball
2005: Metal: A Headbanger's Journey
2005: (Set This) World Ablaze
2006: Voliminal: Inside the Nine
2008: Nine: The Making of "All Hope Is Gone"
קרחון רוז ואלי

| --- | --- |

קרחון רוז ואלי, מבט מפסגת מיזייה
 מידע כללי
 מיקום:  אזור הברית האנטארקטית 
 קואורדינטות:  62°30′30″S 60°06′07″W﻿ / ﻿62.5083°S 60.1019°W﻿ / -62.5083; -60.1019
  (למפת איי שטלנד הדרומיים מוגדלת) אי הפיל קלרנס אי המלך ג'ורג'  ליווינגסטון סמית' מעבר דרייק מצר ברנספילד  אנטארקטיקהקרחון רוז ואלי(למפת איי שטלנד הדרומיים רגילה) אי הפיל קלרנס אי המלך ג'ורג'  ליווינגסטון סמית' מעבר דרייק מצר ברנספילד  אנטארקטיקהקרחון רוז ואלי(למפת אנטארקטיקה רגילה) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיקרחון רוז ואלי(למפת אנטארקטיקה מוגדלת) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיקרחון רוז ואלי
 
מפה טופוגרפית של האי ליווינגסטון ואי סמית'
קרחון רוז ואלי (באנגלית: Rose Valley Glacier ; בבולגרית: ледник Розова долина; מילולית "קרחון עמק הוורדים") הוא קרחון בחצי האי וארנה במזרח האי ליווינגסטון באיי שטלנד הדרומיים, שבאנטארקטיקה.
הקרחון ממוקם צפונית - מזרחית לשדה השלג סדינני;
הקרחון ממוקם צפונית - מערבית לקרחון דבלט; ומצפון לקרחון פנגה.
אורכו של הקרחון 5.2 קילומטרים בכיוון דרום-מזרח - דרום-מערב.
רוחבו של הקרחון 3.7 קילומטרים בכיוון דרום-מערב - צפון-מזרח.
הקרחון מנקז את המורדות הצפון-מזרחיים של רמת וידין.
הקרחון נשפך למפרצון ליסטר ולמצר מקפארליין, בין נקודת פומורי לבין נקודת אינוט.
היסטוריה

הקרחון התגלה במסגרת הסקר הטופוגרפי הבולגרי Tangra 2004/05.
הקרחון מופה על ידי סוקרים בולגריים בשנת 2005 ובשנת 2009.
הקרחון נקרא על שם עמק השושנים שבמרכז בולגריה.
לקריאה נוספת

הגאזט האנטארקטי הבולגרי (בבולגרית)
רובד נגיפי

רובד נגיפי הוא אזור המכיל בתוכו חיידקים מתים. הרובד (פְּלאק) נוצר כתוצאה מהמסה של תאים חיידקיים כתוצאה מחדירה והתרבות של בקטריופאג'ים, נגיפים התוקפים חיידקים. ה-DNA של החיידקים באזור זה יכיל גם את הגנום של בקטריופאג'.
גודלו של הרובד תלוי בכמה גורמים:
ההרכב הגנטי של הבקטריופאג'- אלים או מתון.
זמן המחזור של הבקטריופאג' - ככל שזמן המחזור מתקצר, הרובד גדל.
פעפוע של בקטריופאג'ים דרך האגר ויכולת החדירה שלהם לחיידקים.
מהירות ההמסה של התא.
כמות הבקטריופאג'ים שמשתחררים מתוך חיידק בודד.
תנאי גידול שונים המשפיעים על החיידק ובכך יכולים לעכב את קצב ההתחלקות שלו.
שלב מחזור החיים של החיידק - הבקטריופאג' יכול לנצל את החיידק רק כאשר החיידק נמצא שלב הגידול המעריכי (הלוגריתמי) שלו.
בטרשת עורקים, הפלאק יכלול כדוריות דם לבנות ושומנים.
ערך זה הוא קצרמרבנושא ביולוגיה. אתם מוזמנים לתרום לוויקיפדיה ו.
קרב קורונאה (394 לפנה"ס)

קרב קורונאה, (ביוונית: Μάχη της Κορώνειας) היה קרב יבשתי שנערך בשנת 394 לפנה"ס במהלך המלחמה הקורינתית. הקרב התרחש במישור קורונאה על אדמת תבאי, והשתתפו בו 15,000 לוחמים הנאמנים לספרטה מחד ו-20,000 לוחמים של ערי הליגה האנטי ספרטנית מאידך. אולם למרות נחיתותם המספרית ניצחו הספרטנים.
הרקע לקרב

לאחר המלחמה הפלופונסית הפכה ספרטה לעיר החזקה ביותר ביוון. מלך ספרטה אגסילאוס השני יצא למסע מלחמה נגד פרס, אולם ביוזמתו של טימוקרטס מרודוס אוחדו ביוון אתונה, תבאי, קורינתוס, ארגוס, וערים נוספות, לליגה אנטי-ספרטנית גדולה. בעלי הברית ניסו לתקוף את הפלופונס, אולם הובסו בקרב נמאה. השלטונות בספרטה הזעיקו את אגסילאוס חזרה מאסיה הוא חזר בדרך היבשה חצה את תסאליה וחדר לבויואטיה. כוחות תבאי ובעלות בריתה המתינו לו במישור קורונאה.
הקרב

צבא בעלי הברית התחלק לשניים: הצבא התבאני, והכוחות של בעלי הברית. הצבא הספרטני הורכב בעיקר מהלוטים משוחררים ומשכירי חרב וותיקי מסע הרבבה. שני הצדדים התקדמו כמה מאות מטרים בדממה עד שהתבאנים הסתערו על האגף השמאלי החלש של הספרטנים. בעוד האגף הימני הספרטני תקף את האגף השמאלי התבאני שהיה מורכב בעיקר מבעלי הברית של תבאי. האגף הימני הספרטני נחל ניצחון, אולם במקביל האגף הימני התבאני הביס את האגף השמאלי הספרטני והצליח לבזוז את המחנה הספרטני. אגסילאוס שפיקד על האגף הימני, מיהר וחסם את דרך הבריחה של התבאנים. כאשר נודע לתבאנים שבעלי בריתם הובסו ונמלטו הם ניסו להימלט, אולם הספרטנים חסמו את דרכם אך בקושי הם הצליחו להימלט ולברוח משדה הקרב.
תוצאות

אגסילאוס שנפצע בעצמו בקרב, טען לניצחון כיוון שהמישור נותר בידיו. אולם למעשה כעבור כעבור כמה ימים נאלץ לעזוב את האזור ולהגיע לפלופונס דרך מפרץ קורינתוס. על פי טענת דיודורוס, 600 תבאנים נהרגו בקרב ו-350 ספרטנים.
לקריאה נוספת

משה עמית, תולדות יוון הקלאסית, הוצאת מאגנס, תשס"ב (הספר בקטלוג ULI)
Diodorus Siculus. Library of History. Translated by C.H. Oldfather, R.M. Geer, C.L. Sherman, F.R. Walton and C.B. Welles. Loeb Classical Library. Cambridge, MA, Harvard University Press; London, William Heinemann, 1933-1967.
Xenophon. Hellenica. Translated by Carleton L. Brownson. Loeb Classical Library. Cambridge (MA), Harvard University Press, and London, William Heinemann. vol. 1:1918, vol. 2: 1921. Digitized copy in: Perseus
הערות שוליים

↑  משה עמית, "תולדות יוון הקלאסית", עמ' 431.
קראבאו

| --- | --- |

קראבאו באגם בפיליפינים
 שמות נוספים:  Bubalus kerabau 
 ארץ מוצא:  הפיליפינים הפיליפינים
 תפוצה:  הפיליפינים, גואם
 בית גידול:  ביצות ושדות מוצפים
 שימושים:  חרישה, בשר, חלב
 תכונות
 משקל:  זכר: עד 500 ק"ג  נקבה: עד 425 ק"ג
 גובה כתפיים:  זכר: עד 137 ס"מ  נקבה: עד 129 ס"מ
 כסות:  דלילה ובצבע חום-אפור/שחור
 קרניים:  נוכחות אצל שני הזוויגים
 מיון
 משפחה:  פריים
 מין:  תאו מים
 שם מדעי:  Bubalus bubalis carabanesis
 
הקָרָאבָּאוֹ (באנגלית: Carabao), הוא גזע של תאו המים אשר מוצאו בפיליפינים. הוא הוכנס כנראה לאי על ידי העמים המלאים בסביבות 200 עד 300 לפני הספירה. בעבר, היה נחשב לתת-מין של תאו המים ואף קיבל את השם המדעי  Bubalus bubalis carabanesis על ידי הזואולוג השוודי קארולוס לינאוס, אולם לבסוף הגיעו למסקנה שהמעמד שלו מוגדר כגזע בלבד. בניגוד לאמונה הרווחת, הקראבאו לא בוית כלל מתאו הפיליפינים הפראי, ובין השניים אין כל קשר להוציא את העובדה שתאו המים והתאו הפיליפיני משויכים לאותו הסוג. הקראבאו נחשב לחיה הלאומית של הפיליפינים וגואם, ואחת מחיות המשק הנמצאות בשימוש נרחב בחקלאות הפיליפינית. בתאילנד, קיים משקה אנרגיה פופולרי במיוחד הקרוי "קראבאו דאונג", והעיצוב שלו הוא גולגולת ראש של תאו זה.
כינויים

השם "קראבאו" ניתן לגזע רשמית על ידי הספרדים ששלטו בפיליפינים, ומקורו בשם karabàw משפתם של הילידים באיי ויסאיאן. נגזרות של השם בשפות אחרות הם "קאלאבאו" בטאגאלוג, "קֶבּוּ" בג'אוונית, קֶרְבַּאוּ במלאית, וקַארְבַּאוֹיוּ" באינדונזית והולנדית. הנקבה מוכנת קאראבאלה.
מאפיינים

הקראבאו הוא תאו נמוך קומה, עם מבנה גוף רחב וכבד בהתאם לבהמת משא. יש לו צוואר קצר ורחב, ראש גדול ומוארך, ואף גדול. הפרסות שלו גדולות ורחבות ומותאמות עקב כך להליכה בביצות. הזנב ארוך ושעיר בקצהו. האוזניים גדולות ושעירות בקצוות. העור של הקראבאו עבה, אך הוא דליל מאוד בשיער. הוא משתנה בצבעו מחום כהה או שחור לחום ערמוני, אפור כהה או אפור צפחה, כשהבוגרים נוטים להיות כהים יותר. פלג הגוף האחורי, המותניים והחלק התחתון של הרגליים נוטים לאפרפר-לבנבן, ובסמוך לעיניים יש לעיתים גבות לבנות. תופעת הלבקנות, נוכחת בשיעור של 3% מכלל אוכלוסיות הקראבאו בפיליפינים. הקראבאו מתאפיין בזוג קרניים בינוניות ועבות בצורת מגל, והן מתעקמות בדרך כלל מיד אחורנית בניגוד לתאו המים שלקרניו יש תחילה זווית אלכסונית למעלה. הזכרים והנקבות מפגינים דו-צורתיות זוויגית ברורה: משקל הזכר הבוגר הוא 450–500 ק"ג, ומשקל הנקבות 400–425 ק"ג. גובה כתף הזכר נע בין 127 ל-137 ס"מ, וגובה הכתף הנקבה הוא 124–129 ס"מ.
תאואי מים שיובאו לפיליפינים מקמבודיה במהלך המאה ה-20 והתערבבו עם הקרבאואים המקומיים מכונים "בהמות קמבודיות". אלה מתאפיינים בפרווה לבנה או צהבהבה על עור ורדרד, בעוד שהעיניים, הפרסות והפה כהים. הם גדולים במעט מהקראבאו, ויש להם קרניים גדולות יותר. משקל של זכרי התאואים הללו עומד על 673 ק"ג בממוצע, וגובה הכתפיים שלהם כ-141 ס"מ.
אורח חיים

הקראבאו התסגל היטב לאקלים חם ולח. זמינות המים היא בעלת חשיבות עליונה באקלים החם בפיליפינים עבור הקראבאו, והוא נוהג להתיז מים על עצמו כדי לקרר את עצמו ולהפחית את עומס החום והלחץ התרמי. הקראבאו נהנה במיוחד להתבוסס בביצות, נהרות בורות מים ואגמים, תוך כדי שהוא משתמש בקרניו כדי לזרוק על עצמו בוץ. המטרה שלו, היא להשיג ציפוי עבה של בוץ על הגוף המהווה שכבת בידוד מהחום; לאחר שהבוץ קורש על הגוף ומתייבש, הוא מגן עליו גם מפני עקיצות של חרקים מעופפים מטרידנים. שעות ההאכלה של הקראבאו הן בעיקר בבקרים ובין הערביים שאז שוררת טמפרטורה נוחה יותר לפעילות. המצב האידיאלי עבור הקראבאו, הוא שכיבה בתוך המים תוך כדי שהראש זקוף וניזון מצמחים בהישג יד. תזונתו של הקראבאו מורכבת מצמחי מים, סוגי קנים, יקינטון המים, שרכים, ומקורות צמחיים אחרים שזמינים. עם הכפרי הפיליפיני מעוניין להפיק חלב בצורה איטנסיבית מנקבת הקראבאו, הוא מאכיל אותה גם במספוא ירוק כדי להגביר את תפוקת החלב. הכפריים משתמשים גם בגידולים איכותיים אחרים כדוגמת החציר שניתנים לקראבאו לצורך השמנה. ניסויים בפיליפינים הראו שהקראבאו מסוגל לקיים את עצמו בהצלחה על תזונה שמורכבת מסובין באיכות ירודה - באופן טוב יותר מבקר הבית. הנקבה ממליטה עגל אחד בכל שנה. תוחלת החיים של הקראבאו היא 18 עד 20 שנה.